***Fecske Csaba: VII.Kruczifyx, a hétfejű***

**Magyar nyelv és irodalom**

**3. osztály**

1.**Szervezési feladatok** :

A szükséges felszerelések előkészítése, ellenőrzése.

2.**A téma megközelítése-helyesejtési gyakorlatok**

a/ Hangsúlygyakorlat szókapcsolatok olvasásával

Olvassátok el a szókapcsolatokat némán, majd közepes hangerővel! Ügyeljetek, hogy helyes időtartammal és artikulációval olvassatok!

szakasztott mása

csüngő cseppkövek

kelő nap sugarai

otthontalanná vált

titokzatos énekesmadár

varázserejű spóráit

b/ Beszédfejlesztés a fenti szókapcsolatok felhasználásával.

A kifejezések értelmezése mondatok alkotásával.

**3.Célkitűzés:** - Ma egy mesével ismerkedünk meg, melynek címe: VII. Kruczifyx,a hétfejű

**A cím értelmezése:** - Mire utal a mese címe? - Miről szólhat a mese?

Kép alapján az ötletek kibővítése

**4. A szöveg megismerése** önálló olvasással

*Megfigyelési szempont kijelölése*: Hogyan sikerült elnémítani a sárkányt?

**5. A mese feldolgozása:**

1.**A spontán megnyilatkozások meghallgatása**, az elsődleges megértés ellenőrzése kérdések segítségével

- **Kérdőmondatok alkotása**-egymásnak kérdések feltevése

2.**Új cím adása**

3. **Mese és valóság elemek**: a fiúk meseelemeket, a lányok a valóságban is előforduló dolgokat nevezik meg a meséből.

4. **Meseszámok** megjelenése, kigyűjtése

csoport munka:

Keressétek ki a meseszámokat! Írjátok le , hol találhatók a mesében meseszámok!

5. **Új befejezés** kitalálása:

Hogyan fejeződhetne be másképpen a mese?

**6. Órai munka értékelése**